Pereira (baile)

‘S e prìomh-bhaile na roinne Risaralda, ann an Coloimbia,Dùthchannan aig SMO  a th’ann Pereira.Encyclopedia Britannica Tha e suidhichte aig àirde dhe 1411m os cionn ìre na mara 294km air falbh bho BhogotáInvias agus tha e faisg air Cali agus Medellín. A bharrachd air sin, tha teodhachd meadhan dhe 23° aige, rè a’ bhliadhna. Chaidh am baile a steidheachadh ann an 1863 anns an sgìre ris an canar Meadhan a’ Chofaidh (Spàinntis: El Eje Cafetero). Tha eaconomaidh a’ bhaile gu math crochte air gnìomhachas a’ chofaidh. Tha cunntas-sluaigh dhe 443,554 aig a' bhaile fhèin ann an 2005, a-rèir a’ chunntas-sluaigh mu dheireadh.Figearan Oifis a' Chunntas-sluaigh 'S e Pereira an 13mh baile as motha na dùthcha.Bailtean as motha na dùthcha
 Freumhan an Ainm 
'S e Cartago a' chiad ainm a fhuair am baile leis gur e à Cartagena de Indias a bha a'mhòr-chuid dhe na saighdear a ràinig ann ann 1540.Leabharlann Luis Angel Arango Chaidh an t-ainm a dh'atharrachadh gu Pereira ann an 1863 mar chuimhe air José agus Manuel Peraira, dithis bhràthar a chuir am baile air bhog nuair a bha iad a' teiche bho na Spàinntich  aig àm Cogadh an Neo-Eisimeileachd eadar 1816 agus 1819.Fiosrachadh an Riaghaltais

 Sluagh a' bhaile 
Ged a tha 443,554 nan tàmh anns a' bhaile, chan eil ach 72,315 dhuibh  a' fuireach anns na sgìrean dùthchasail am broinn crìochan a' bhaile. Tha fearrann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.Cololmbia Virtual Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.

Taobh chinnidh, ' s e daoine geala/mestizos a th'ann a' mhòr-chuid dhe na daoine ann am Pereira, ach tha 0.7% dhe Tùsanaich agus 5.7% dhe daoine le freumhan ann an Afraga cuideachd. ' S urrainn dhan 93% dhe na daoine ann an Pereira leughadh agus sgrìobhadh. A tuilleadh air sin, tha fòn aig an taigh aig 77.8% dhe na dachannan.Bileag fhiosrachaidh DANE

 Fèisean 
Thathar a’ cumail am iomadach seòrsa dhe fhèis ann am Pereira.  Chithear fèilltean  caitligeach, leis gur e dùthaich le mòr-chuid chaitligeach a th’ann fhathast,Country Studies: Colombia  fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

 Bailtean Co-Cheangailte 

 24px Barcelona, An Spàinn
 24px  Gainesville, Stàitean Aonaichte
 24px Lisbon, Portugal
 24px  Montreal, Canada
 24px, Sasainn
 24px València, An Spàinn
 24px  Palma de Mallorca, An Spàinn

 Daoine Ainmeil 
César Gaviria Trujillo (1947): Ceann-suidhe na dùthcha eadar 1990 agus 1994.

 Iomraidhean 

 Ceanglaichean A-mach 
An t-sìde ann am Pereira

Roinn-seòrsa:Coloimbia
Roinn-seòrsa:Bailtean